Η επίδραση ενός προγράμματος σύγχρονου χορού στη λειτουργική ικανότητα και αντιλαμβανόμενη ποιότητα ζωής γυναικών άνω των 65 ετών
Creators: name: Κουτζιάμπαση, Κωνσταντίνα Νάντια Θωμά
Publisher: name: Aristotle University of Thessaloniki
Year: 2018
Subjects: Σύγχρονος χορός
Ηλικιωμένοι
Γυναίκες
Contemporary dance
Elderly
Women

description: Η παρούσα μελέτη διερευνά την επίδραση του σύγχρονου χορού στη λειτουργική ικανότητα και την αντιλαμβανόμενη ποιότητα ζωής σε γυναίκες ηλικίας άνω των 65 ετών. Στην έρευνα έλαβαν μέρος υγιείς γυναίκες χωρίς συστηματική φυσική δραστηριότητα, οι οποίες διαχωρίστηκαν σε δύο ομάδες: την πειραματική ομάδα, που ακολούθησε ένα πρόγραμμα σύγχρονου χορού εξάμηνης διάρκειας, και την ομάδα ελέγχου, στην οποία δεν έγινε κάποια παρέμβαση στο ίδιο χρονικό διάστημα. Η λειτουργική ικανότητα και η αντιλαμβανόμενη ποιότητα ζωής των συμμετεχουσών αξιολογήθηκαν κατά την έναρξη και τη λήξη της μελέτης. Για την εκτίμηση της λειτουργικής τους ικανότητας οι συμμετέχουσες υποβλήθηκαν στις δοκιμασίες Timed Up and Go (TUG), Five Times Sit to Stand Test (5xSST), Sit and Reach, Six Minute Walk Test (6MWT), Berg Balance Scale (BBS), και δυναμομέτρηση των κάτω άκρων, ενώ κλήθηκαν επίσης να συμπληρώσουν το ερωτηματολόγιο Older People’s Quality of Life Questionnaire (OPQOL-35), το οποίο χρησιμοποιήθηκε για την αξιολόγηση της ποιότητας ζωής τους. Τα αποτελέσματα των μετρήσεων έδειξαν σημαντική βελτίωση της πειραματικής ομάδας στις 5 από τις 6 δοκιμασίες εκτίμησης της λειτουργικής ικανότητας, καθώς και στην αντιλαμβανόμενη ποιότητα ζωής, ενώ αντίθετα δεν καταγράφηκαν σημαντικές μεταβολές στην ομάδα ελέγχου. Συμπερασματικά, το πρόγραμμα σύγχρονου χορού που εφαρμόστηκε είχε θετική επίδραση στη λειτουργική ικανότητα και την αντιλαμβανόμενη ποιότητα ζωής γυναικών άνω των 65 ετών, αναδεικνύοντας την αποτελεσματικότητα του σύγχρονου χορού ως μέσου παρέμβασης στη συγκεκριμένη πληθυσμιακή ομάδα.
description: The present study examines the effect of contemporary dance on the functional capacity and perceived quality of life in women over 65 years of age. The study sample, consisting of healthy women without systematic physical activity, was divided into an experimental group that followed a contemporary dance programme for a period of six months and a control group that received no intervention during the same time. The functional capacity and perceived quality of life of all subjects were evaluated at the beginning and at the end of the study. The participants underwent a number of functional tests, including Timed Up and Go (TUG), Five Times Sit to Stand Test (5xSST), Sit and Reach, Six Minute Walk Test (6MWT), Berg Balance Scale (BBS), and lower limb strength measurement, as well as completed the Older People’s Quality of Life Questionnaire (OPQOL-35). The results showed significant improvements in both functional capacity and quality of life measures in the experimental group, while, in contrast, the performance of the control group did not change significantly. In conclusion, the applied contemporary dance programme had a positive effect on the functional capacity and perceived quality of life in women over 65, indicating the effectiveness of contemporary dance as an intervention strategy for this population.